18 от настоящия кодекс за поведение.
 Задължение за деклариране
 3.
 Преди потвърждаването на избора му за арбитър или медиатор съгласно настоящото споразумение, кандидатът е длъжен да декларира наличието на евентуален интерес, връзки или други обстоятелства, които биха могли да повлияят на неговата независимост или безпристрастност, или които биха могли логично да създадат впечатление за нарушаване на деонтологичните норми или за пристрастност при разглеждане на спора. За тази цел кандидатът е длъжен да полага всички разумни усилия, за да се информира за съществуването на такива интереси, връзки и обстоятелства.
 4.
 Кандидатите, арбитрите или медиаторите могат да сезират единствено Комитета по търговия с информация за действително извършени или потенциални нарушения на настоящия кодекс за поведение, за да бъдат разгледани от страните по споразумението.
 5.
 След като бъде избран, всеки арбитър или медиатор е длъжен да продължи да полага всички разумни усилия, за да се информира за посочените в параграф 3 от настоящия кодекс за поведение интереси, връзки или обстоятелства, и да ги декларира. Задължението за деклариране е постоянно и изисква от всеки арбитър или медиатор да декларира съществуването на всякакви такива интереси, връзки или обстоятелства, които могат да възникнат на всеки етап от процедурата. Членът декларира тези интереси, връзки или обстоятелства, като ги съобщава в писмен вид на Комитета по търговията, за да бъдат разгледани от страните по споразумението.
 Задължения на арбитрите и медиаторите
 6.
 След избирането си всеки арбитър или медиатор изпълнява съвестно и своевременно задълженията си по време на цялата процедура, по справедлив и прилежен начин.
 7.
 Всеки арбитър или медиатор разглежда единствено въпросите, които са повдигнати по време на процедурата и са от значение за вземането на решение, и не може да делегира това правомощие на друго лице.
 8.
 Всеки арбитър или медиатор предприема всички подходящи мерки, за да се увери, че неговият помощник и персонал са запознати със съдържанието на параграфи 2, 3, 4, 5, 16, 17 и 18 от настоящия кодекс за поведение и спазват техните изисквания.
 9.
 Без да се засяга действието на член 330 от настоящото споразумение, никой арбитър или медиатор няма право да установява контакти ex parte, свързани с процедурата.
 Независимост и безпристрастност на арбитрите и медиаторите
 10.
 Всеки арбитър или медиатор трябва да бъде независим и безпристрастен и да избягва създаването на впечатление за нарушаване на деонтологичните норми или за пристрастност и не трябва да се повлиява от личен интерес, от оказван външен натиск, от съображения от политически характер, от обществен протест, от лоялност към една от страните по настоящото споразумение или от страх от критика.
 11.
 Никой арбитър или медиатор няма право пряко или косвено да поема задължения или да приема облаги под каквато и да било форма, което по някакъв начин би възпрепятствало или би създало впечатление за възпрепятстване на надлежното изпълнение на неговите задължения.
 12.
 Никой арбитър или медиатор няма право да използва положението, което заема в арбитражния комитет, за да обслужва лични или частни интереси; същевременно той трябва да се въздържа от каквото и да е действие, което може да създаде впечатление, че други лица са в състояние да